טלי גוטליב

טלי (רויטל) גוֹטְלִיבֿ (נולדה ב-3 בנובמבר 1975, כ"ט בחשוון ה'תשל"ו) היא עורכת דין, וחברת הכנסת העשרים וחמש מטעם מפלגת הליכוד. גוטליב נולדה ב־1975 בבני ברק לשמעון ורות רז (רדזינסקי) בבית דתי-לאומי. שירתה בצה"ל כמדריכת תותחנים. גוטליב היא בוגרת אוניברסיטת בר-אילן במשפטים ומוסמכת מאותה אוניברסיטה. את ההתמחות שלה בעריכת דין עשתה במחוז תל אביב (פלילי) של פרקליטות המדינה. מאז שנת 2000 היא עורכת דין בתחום הפלילי ומשרדה שוכן בבני ברק. גוטליב ידועה בדעותיה האנטי-פמיניסטיות ובתור מי שייצגה נאשמים רבים באונס. בנוסף, ייצגה גברים גרושים רבים ופעלה לקידום זכויותיהם במהלך הליך הגירושין שלטענתה מפלה גברים. בשנת 2012 הגישה גוטליב מועמדות לשיפוט אך נפסלה במרכז הערכה למועמדים על סעיף "מזג שיפוטי". בשנת 2015 התמודדה לראשות לשכת עורכי הדין בישראל כנגד אפי נווה והייתה האישה הראשונה שהתמודדה לתפקיד זה. היא הגיעה למקום האחרון עם 4.8% מהקולות. בשנת 2020 הגישה מועמדות לתפקיד פרקליטת המדינה, אך לא נבחרה לתפקיד. עד מאי 2022 השתתפה בפאנל התוכנית "שישי עם אילה חסון" של רשת 13. במהלך משפט נתניהו היא משתתפת בקביעות בצוות "האולפן הפתוח" של כנרת בראשי. לקראת הבחירות לכנסת העשרים ואחת שנערכו ב-2019 הייתה בין מקימות מפלגת "שווים", שהצהירה שעקרונותיה הם שוויון בזכויות הוריות ושוויון לאנשים עם מוגבלויות. היא הוצבה במקום השני ברשימה, אך המפלגה זכתה ל־401 קולות בלבד. לקראת הבחירות לכנסת העשרים וחמש שנערכו ב-2022 הצטרפה גוטליב למפלגת הליכוד, התמודדה על מקום ברשימתה לכנסת בפריימריז המפלגתיים לאחר שבנימין נתניהו כראש המפלגה אישר את התמודדותה על אף שלא עמדה בתנאי תקופת האכשרה, ושובצה במקום ה־25 במסגרת הבטחת ייצוג לאישה חדשה. מפלגת הליכוד זכתה ב-32 מנדטים וגוטליב הפכה לחברת כנסת. היא נבחרה לכהן מטעם סיעת הליכוד כחברה בוועדת החוקה, חוק ומשפט, ועדת העבודה והרווחה, הוועדה לענייני ביקורת המדינה, הוועדה לזכויות הילד והוועדה המיוחדת לדיון בהצעת חוק-יסוד: הממשלה, וכממלאת מקום בוועדת החוץ והביטחון. היא פעילה בכנסת כחברה בשדולה למען ארץ ישראל, השדולה לריבונות בבקעת הירדן תחילה, השדולה למען חופש יהודי בהר הבית והשדולה למען האישה החרדית והדתית. לאחר פיגוע הדריסה בשכונת רמות בפברואר 2023 כתבה גוטליב בטוויטר כי נשיאת בית המשפט העליון אסתר חיות אשמה בפיגוע. היא אף סירבה לחזור בה מדבריה לאחר מכן. ב-21 במרץ הוענשה על ידי ועדת האתיקה של הכנסת בשל התבטאות זאת ונאסר עליה לדבר במליאה לשתי ישיבות ולדבר בוועדות הכנסת לשלוש ישיבות. גוטליב הציגה את מועמדותה לוועדה למינוי שופטים של הכנסת העשרים וחמש, במקביל לקארין אלהרר, בניגוד לדעתם של ראש הממשלה נתניהו וראשי הליכוד. אלהרר נבחרה לוועדה, בעוד שגוטליב זכתה לתמיכת 15 חברי כנסת בלבד. בעקבות זאת הוטלו עליה סנקציות כבדות מצד אופיר כץ, יושב ראש הקואליציה, ונמנע ממנה להעלות הצעות חוק, לדבר בשם הסיעה במליאה ולכהן בוועדות עד להודעה חדשה. ב-24 בינואר 2024 קידמה גוטליב תאוריית קונספירציה לפיה בעלה של שקמה ברסלר שוחח עם יחיא סנוואר כמה ימים לפני מתקפת הפתע על ישראל, ושראש "המוסד", דדי ברנע, קיבל על כך התרעה מה-CIA. ברנע הגיב שגוטליב מפיצה שקרים ואליו הצטרפה גם תגובה רשמית ממשרד ראש הממשלה. ראש השב"כ רונן בר טען שדבריה של גוטליב הם פגיעה בביטחון המדינה בכך שהיא חושפת פרטים אסורים על אנשי השב"כ. במענה לתביעת דיבה שהגישה נגדה ברסלר, סירבה גוטליב להגיש כתב הגנה בטענה כי "צווי בית-המשפט אינם חלים על חברת כנסת טלי גוטליב עת עומדת לה חסינות מוחלטת". ביוני 2024 היועמ"שית גלי בהרב-מיארה הורתה לפתוח בחקירה פלילית כנגד גוטליב באשמת חשיפת מידע מסווג. גוטליב מתגוררת בגבעת שמואל. עד גירושיה, היא הייתה נשואה לנומרולוג ניר גוטליב ולהם שלושה ילדים: זוג תאומים בנים ובת המאובחנת על הקשת האוטיסטית. בתחילת שנות השלושים לחייה היא יצאה בשאלה. היא צמחונית מטעמי חמלה כלפי בעלי חיים, מתנגדת לחיסוני קורונה ולא התחסנה לדבריה בשל תפיסת עולם. טלי גוטליב, באתר הכנסת טלי גוטליב, ברשת החברתית פייסבוק טלי גוטליב, ברשת החברתית אקס (טוויטר) טלי גוטליב, באתר כנסת פתוחה טלי גוטליב, באתר העין השביעית בלה סטולר, מי את עו"ד טלי גוטליב? כל הדרך מבני ברק למלחמה בתלונות שווא נגד גברים, באתר "תקדין", 28 ביולי 2016 טלי גוטליב: ראיון עם עורכת הדין שלא יורדת מהכותרות באתר מקומונט גבעת שמואל, 25 באוקטובר 2017 עו"ד טלי גוטליב כפי שאף פעם לא ראיתם, ריאיון בערוץ "זאפ משפטי", באתר יוטיוב (אורך: 6:00), 2 באוקטובר 2018 משה ויסטוך, "עו"ד טלי גוטליב", שביעי 382 (עמ' 36–37), 29 בונבמבר 2019 הדר חזן, טלי גוטליב וחברותיה האנטי-פמיניסטיות הן סכנה לכל נשות ישראל, באתר הארץ, 28 במרץ 2023 האם צריך לשים דגל ישראל מאחורי אסירים ביטחוניים? ח"כ גוטליב מגיבה לסערה, באתר ערוץ כנסת, 14 בנובמבר 2023 אבי בר-אלי, בזמן שעסקנו באיפור שלה – היא הפכה לפוליטיקאית החזקה בכנסת, באתר הארץ, 14 ביוני 2024 אתגר לובשי המדים, באתר פייסבוק תחיה ברק, ‏"אנחנו חיות כבר בחברה שוויונית, אפשר להרפות", באתר ‏מאקו‏, 18 במאי 2017; נעם ברקן, "אמרה שאנסתי אותו". קורבנות שעו"ד טלי גוטליב הגנה על תוקפיהן מדברות, באתר ynet, 4 במרץ 2023 עו"ד גוטליב: לגברים בישראל אין סיכוי להתגונן מול נשים, באתר גלובס, 1 בנובמבר 2016 נעה שפיגל, אחרי שלא מונתה לשופטת, ח"כ גוטליב פועלת נגד מינוי יצחק עמית לנשיא העליון, באתר הארץ, 20 בינואר 2023 אלכסנדרה לוקש, מועמדת לראשות לשכת עורכי הדין: "הצביעו, ולא רק בגלל פמיניזם", באתר ynet, 30 באפריל 2015 הודעה בדבר תוצאות הבחירות למוסדות לשכת עורכי הדין, באתר www.israelbar.org.il, ‏16 ביוני 2015 אברהם בלוך, ‏מועמדת מהימין לתפקיד פרקליט המדינה, באתר "סרוגים", 8 בנובמבר 2020 האולפן הפתוח עם כנרת בראשי – איך עובד השידור של משפט נתניהו?, באתר האתר של אלי ציפורי, ‏14 בינואר 2022 מפלגת שווים - עו”ד טלי גוטליב תושבת גבעת שמואל בת 43 גרושה..., באתר פייסבוק ציוץ של טלי גוטליב ברשת החברתית אקס (טוויטר), 12 בפברואר 2023 אנה ברסקי, ‏טלי גוטליב מאשימה את נשיאת העליון בפיגוע: "יוצרת תחושת כאוס בעם ישראל", באתר מעריב אונליין, 12 בפברואר 2023 יערה שפירא, "לא לקחה גרזן, אבל זה עליה": ח"כ גוטליב במתקפה חריפה על חיות, באתר כאן – תאגיד השידור הישראלי, 13 בפברואר 2023 יערה שפירא, אחרי שהאשימה את חיות בפיגוע בירושלים: ועדת האתיקה הענישה את חה"כ גוטליב, באתר כאן – תאגיד השידור הישראלי, 21 במרץ 2023 מורן אזולאי, העונש שתואם עם נתניהו, ומתקפת-הנגד של טלי גוטליב: "בריונות ונקמנות", באתר ynet, 16 ביוני 2023 ציוץ של טלי גוטליב ברשת החברתית אקס (טוויטר), 24 בינואר 2024 איתמר אייכנר, המוסד תוקף את ח"כ גוטליב, ששוב הפיצה קונספירציות כוזבות על 7.10 | השקרים והתגובה, באתר ynet, 24 בינואר 2024 ראש השב"כ נגד גוטליב: "פגעה בביטחון המדינה במכוון". הערכה: לא תיפתח חקירה פלילית, באתר ynet, 24 בינואר 2024 אורן פרסיקו, טלי גוטליב אינה מכירה בסמכותו של בית-המשפט הישראלי, באתר העין השביעית, 6 במאי 2024 טובה צימוקי, חשודה בחשיפת מידע סודי: לקראת חקירה נגד טלי גוטליב - שכבר מסרבת להתייצב, באתר ynet, 4 ביוני 2024 טלי גוטליב, חברת הכנסת מטעם הליכוד, בנאום מרגש על הבת שלה אוריה, סרטון בערוץ "ערוץ כנסת", באתר יוטיוב (אורך: 12:50) פוסט של טלי גוטליב, פייסבוק, 21 בפברואר 2023 נינה פוקס, האישה שעצרה את השיחות בבית הנשיא: הסערות של טלי גוטליב, באתר ynet, 15 ביוני 2023 שמחה ברנס, ‏"אני צמחונית וקונה חולצות ב-shein": טלי גוטליב חושפת את ארון הבגדים, באתר כיפה, 22 בנובמבר 2022 אנה ברסקי, ‏ח"כ גוטליב חשפה: "לא התחסנתי לקורונה, לא הייתי מכניסה לגוף שלי שום דבר כזה", באתר מעריב אונליין, 21 באוגוסט 2023